OpenLLM-France/wikimedia huggingface dataset:
# Platja d'El Sablón

La Platja de El Sablón, és una platja del concejo de Llanes, Astúries. S'emmarca a les platges de la Costa oriental d'Astúries, també anomenada Costa Verda Asturiana i és considerada paisatge protegit, des del punt de vista mediambiental (per la seva vegetació). Per aquest motiu està integrada, segons informació del Ministeri d'Agricultura, Alimentació i Medi ambient, en el Paisatge Protegit de la Costa Oriental d'Astúries.

## Descripció

La platja de El Sablón, que deu el seu nom al vocable asturià “sabre”, que significa sorra; està situada en el mateix nucli urbà del concejo de Llanes. Posseeix un passeig marítim complet, el conegut com a Passeig de Sant Pere, que és considerat una “Senda Costanera”, que arriba fins a San Antolín. Va ser construït en 1847, és de gespa natural i des d'ell es té una vista panoràmica de la costa de Llanes i les muntanyes de la Serra de Cuera.
Presenta forma de petxina, limitada a l'oest per la punta de San Pedro. La platja està al costat de les restes del castell de Llanes, dels quals queda en peus el conegut com a Torrassa de Llanes. Presenta tota mena de serveis, des de lavabos, dutxes, papereres, servei de neteja, o telèfons, a oficina de turisme, establiments de menjar i beguda, i lloguer d'ombrel·les.

## Referències

* 1 2 «Catálogo de playas. Playa de El Sablón». Web del Ministerio de Agricultura, Alimentación y Medio Ambiente. Arxivat de l'original el 2015-02-11. [Consulta: 9 gener 2015].
* 1 2 «Playa de Sablón (Llanes) - Playas Asturianas - La Nueva España». Arxivat de l'original el 2016-08-27. [Consulta: 21 octubre 2018].
* ↑ «Playa del Sablón» (en espanyol europeu). [Consulta: 21 octubre 2018].
* ↑ del Río, Alejandro. Guía total de las playas de Asturias. 244 rincones para disfrutar de la costa asturiana (en castellà). Nobel, 2013, p. 254. ISBN 978-84-8459-669-1.
# Jonglei

Jonglei és un dels deu estats del Sudan del Sud i el més gran i poblat del país amb 122.479 km² i 1.358.602 habitants. La capital és Bor.
Jonglei està dividit en 11 comtats dirigits per comissionats nomenats pel president de la república d'acord amb el governador:
* Twic East
* Duk
* Bor
* Akobo
* Nyirol
* Uror
* Pibor
* Pochalla
* Ayod
* Pigi
* Fangak
Les tribus principals que habiten l'estat són els murles, els jieng (grup dels dinkes), els nuers (naath), els anuaks i els kachipos. L'estat limita amb Etiòpia a l'est, Equatòria Oriental al sud, Nil Superior al nord, i Unitat i Llacs a l'oest.
L'estat es va formar el 1994 segregat de l'estat del (Gran) Nil Superior.
# Destil·leries Gerunda

Destil·leries Gerunda és una obra de Girona inclosa a l'Inventari del Patrimoni Arquitectònic de Catalunya.

## Descripció

És un edifici de planta baixa i dos pisos, de planta rectangular i amb façana de composició simètrica, amb una part central emfasitzada amb un frontis d'obra vista, a la coberta, i una estructura semicircular a sota. A banda i banda, tres finestres d'arcs rebaixats i unides (P2), i dos balcons d'arcs rebaixats units per llosana de pedra i barana de forja (P1). A planta baixa els accessos s'agrupen de 3 en 3 porta-finestra-porta) i s'unifiquen per sòcol de pedra polida amb formes arrodonides i arrebossades amb esgrafiats de pedres. Totes les obertures són d'obra vista i amb brancals (P1-P2) de ceràmica vitrificada verda.
La façana es clou amb un remat d'obra vista de modillons i dents de serra.
La façana posterior no té interès.

## Referències

* 1 2 3 «Destil·leries Gerunda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* Destil·leries Gerunda, fitxa del catàleg de l'Ajuntament
# Nonet

«Nonet» té aquests significats:
* Nonet (música), és una composició que requereix nou instruments o veus alhora o un grup musical format per nou persones.
* En poesia, un nonet és un poema de nou línies, amb la primera línia contenint nou síl·labes, la següent vuit, i així fins a la darrera línia d'una síl·laba
* En ciències de la computació, un nonet és un grup de dades de nou bits (en comptes del més comú byte (octet) de 8 bits)
* En física (espectroscòpia), un nonet és un espectre de ressonància magnètic nuclear estructura amb nou pics
* En física de partícules, un nonet és un conjunt de partícules (p. ex. mesons) que es transformen com a representació nou-dimensional d'un grup de simetria donat.
# Riera Blanca

La riera Blanca era un antic curs d'aigua del pla de Barcelona que drenava els vessants sud-est de Sant Pere Màrtir. Recollia les aigües del torrent d'Escuder i del torrent de Sants. Actualment aquest curs d'aigua està canalitzat i circula sota alguns carrers de la ciutat. El seu curs baix discorre sota el carrer honònim, termenal dels municipis de l'Hospitalet de Llobregat i de Barcelona (Sants-Badal). Desembocava a l'oest de Montjuïc, a l'actual Zona Franca.

## Referències

* ↑ «El Camí Fondo i la Riera Blanca». [Consulta: 30 octubre 2018].
* ↑ «Riera Blanca». Gran Enciclopèdia Catalana. [Consulta: 30 octubre 2018].
# Espuri Carvili

Espuri Carvili és el nom dels següents personatges:
* Espuri Carvili (tribú de la plebs) el 212 aC.
* Espuri Carvili (militar), fou un militar romà (segle II aC).
* Espuri Carvili Màxim (Spurius Carvilius C. F. C. N. Maximus), edil romà
* Espuri Carvili Màxim Ruga, magistrat romà
# Rhönita

La rhönita és un mineral de la classe dels silicats, que pertany i dona nom al grup de la rhönita. Rep el de les muntanyes del Rhön, a prop de Fulda, la seva localitat tipus.

## Característiques

La rhönita és un silicat de fórmula química Ca₄[Mg₈Fe$^{3+}$₂Ti₂]O₄[Si₆Al₆O$_{36}$]. Es tracta d'una espècie aprovada per l'Associació Mineralògica Internacional, i publicada per primera vegada el 1907. La seva duresa a l'escala de Mohs es troba entre 5 i 6.
Segons la classificació de Nickel-Strunz, la rhönita pertany a «09.DH - Inosilicats amb 4 cadenes senzilles periòdiques, Si₄O₁₂» juntament amb els següents minerals: leucofanita, ohmilita, haradaïta, suzukiïta, batisita, shcherbakovita, taikanita, krauskopfita, balangeroïta, gageïta, enigmatita, dorrita, høgtuvaïta, krinovita, makarochkinita, serendibita, welshita, wilkinsonita, safirina, khmaralita, surinamita, deerita, howieïta, taneyamalita, johninnesita i agrel·lita.

## Formació i jaciments

Va ser descoberta a les muntanyes del Rhön, a prop de la localitat de Fulda, a Hessen (Alemanya). Tot i tractar-se d'una espècie no gaire habitual ha estat descrita en tots els continents del planeta, inclosa l'Antàrtida.

## Referències

* ↑ «Rhönite» (en anglès). Mindat. [Consulta: 25 desembre 2019].
# Platja d'El Puntal (Astúries)

La platja d'El Puntal està localitzada en la parròquia de Sant Martín del Mar, a 7 km de Villaviciosa al Principat d'Astúries. Es tracta d'un petit sorral en el marge esquerre de la ria de Villaviciosa situada dins d'un Espai Natural i una ZEPA, i catalogat com LIC, formant part de la coneguda com a Costa verda o Costa Oriental d'Astúries. En els seus voltants es pot gaudir del paisatge de la ria a través d'un passeig recentment creat.
Té una longitud de 150 m, accessos rodats i està situada en un entorn residencial.

## Referències

* ↑ Ficha Arxivat 2012-12-20 a Wayback Machine. Ministerio de Medio Ambiente y Medio Rural y Marino.

## Vegeu també

* Mancomunitat Comarca de la Sidra
# Johann Philipp Neumann

Johann Philipp Neumann (27 de desembre de 1774 – 3 d'octubre de 1849) va ser un físic, bibliotecari i poeta austríac.
Nascut a Trebitsch (Moràvia), completà els seus estudis a la Universitat de Viena. El 1803, fou nomenat professor de física al lyceum local. Va ser traslladat a la Universitat de Graz el 1806, on arriba a ser-ne rector el 1811.
El 1815, va ser nomenat professor a l'Institut Politècnic de Viena (actualment la Technische Universität Wien). En aquest centre, el 1816, va fundar una biblioteca que va dirigir fins al 1845.
Neumann fou amic del compositor Franz Schubert. Neumann adaptà la traducció de Georg Forster de Shakuntala com un libretto per una òpera que Schubert començà l'any 1820 però que mai va completar. Neumann, un religiós liberal, estava interessat en la música senzilla capaç d'arribar a "la congregació més ampla possible". Per aquest motiu, va escriure el text de vuit himnes i una traducció de l'oració del Senyor, i encarregà la Deutsche Messe al seu amic Schubert el 1826.
Es va retirar el 1844 i morí a Viena el 1849.

## Referències

* ↑ The Hymnal 1981 Companion, 1990, p. 71.
* ↑ Newbould, Brian. Schubert: The Music and the Man, 1999, p. 140.
# Nechtan I

Nechtan I, també conegut amb el nom de Nechtan Morbet o Morbet mac Erip, va ser rei dels pictes del 456 al 480.
Les llistes de reis aporten alguns epítets per a Nechtan: Morbet i Celchamoth, i el llatí Magnus (el gran). Diuen d'ell que va regnar durant vint-i-quatre anys. A causa de la confusió entre els noms de varis reis, existeix la tradició que atorga als diferents sobirans anomenats Nechtan la fundació d'Abernethy.
La llegenda diu que Nechtan Morbet mac Erip es va exiliar a Irlanda durant el regnat del seu germà (?) Drest mac Erip i durant els quatre anys que va ser al tron Talorg mac Aniel. Nechtan hauria demanat a santa Brígida de pregar a Déu perquè ell pogués aconseguir el tron algun dia. Segons la Crònica picta:
   Nechtan, que vivia en una vida d'exili, quan el seu germà Drest el va expulsar a Irlanda, va suplicar a Santa Brígida que pregués a Déu per ell. I va pregar per ell, i va dir: "Si tornes al teu país, el Senyor tindrà pietat de tu. Tindràs en pau el regne dels pictes.

## Referències

* ↑ Crònica picta (en llatí). Edimburg: H. M. General register house, 1867, p. 7.
* ↑ Anderson, 1990, p. CXX-CXXI.

## Bibliografia

* Anderson, Alan Orr. Early Sources of Scottish History A.D 500–1286 (llibre). vol. 1. Stamford: Paul Watkins, 1990. ISBN 1-871615-03-8.
* Anderson, M. O.. Kings and Kingship in Early Scotland (llibre). Edinburg: Scottish Academic Press, 1980. ISBN 0-7011-1604-8.
* Calise, J. M. P.. Pictish Sourcebook, Documents of Medieval Legend and Dark Age History (llibre). Londres: Greenwood Press, 2002. ISBN 0313322953.
* Evans, Nicholas «Royal succession and kingship among the Picts». The Innes Review. Edinburgh University Press [Edinburg], 59, 2008. ISSN: 0020-157X.
* Fraser, James E. From Caledonia to Pictland. Scotland to 795 (llibre). Edimburg: The New Edinburgh History of Scotland, 2009. ISBN 978-0748612321.
* Smyth, Alfred P. Warlords and Holy men Scotland AD 80~1000 (llibre). Edimburg: Edinburgh University Press, 1984. ISBN 0-7486-0100-7.
# Riera Verneda

La riera Verneda és un curs fluvial que neix a les Gavarres, a prop del Puig Gros. Travessa Cassà de la Selva i desemboca a la riera Gotarra, afluent del riu Onyar a prop de Girona. Dona nom a un barri de Cassà de la Selva denominat Veïnat de Verneda. Quan hi ha pluges abundants aquesta riera es torna perillosa a causa de fortes avingudes d'aigua.

## Referències

* ↑ http://www.cassadigital.cat/noticia/1673/130-litres-en-quatre-dies%5BEnllaç+no+actiu%5D
# FCS

FCS té els següents significats:
* Federació Catalana de Squash, màxima institució reguladora de l'esquaix a Catalunya
* Federació Catalana de Sords, màxima institució reguladora de l'esport per a persones amb sordesa a Catalunya
* Ferrovie Complementari della Sardegna, antiga companyia ferroviària de Sardenya
* Forces i Cossos de Seguretat de l'Estat, conjunt d'institucions de l'estat encarregats de l'ordre públic i la seguretat ciutadana
* FCS Nacional (de l'acrònim en neerlandès Federatie Culturele Sportvereniging Nacional), club de futbol de la ciutat de Paramaribo (Surinam)
* 1. Fußball-Club Saarbrücken, club de futbol de la ciutat de Saarbrücken (Alemanya)
* FC Salzburg, club de futbol de la ciutat de Salzburg (Àustria)
* FC Schaffhausen, club de futbol de la ciutat de Schaffhausen (Suïssa)
* FC Südtirol, club de futbol de la ciutat de Bozen (Itàlia)
* 1. FC Slovácko, club de futbol de la ciutat de Uherské Hradiště (República Txeca)
* 1. FC Schweinfurt 05, club de futbol de la ciutat de Schweinfurt (Alemanya)
* FCS Rumilly (de l'acrònim en francès Football Club Sportif Rumilly), club de rugbi a 15 de la ciutat de Rumilly (França)
* Sistema de control de vol (del seu nom en anglès Flight Control System), conjunt d'elements necessaris per a controlar el vol d'un avió
* Superfícies de control de vol (del seu nom en anglès Flight Control Surfaces), parts d'un avió que ajuden a controlar-ne la posició i l'orientació
* Seqüència de comprovació de trama (del seu nom en anglès Frame Check Sequence), codi corrector que s'adjunta al final de cada trama d'Ethernet
* Espectroscòpia de correlació de fluorescència (del seu nom en anglès Fluorescence Correlation Spectroscopy), mètode d'espectroscòpia basat en les fluctuacions de la fluorescència
# Platja d'Els Peixets

La platja d'Els Peixets és una platja d'Alboraia, a València. Està situada entre la desembocadura del Barranc del Carraixet i la platja de la Patacona.
És l'única platja no urbanitzada del terme municipal d'Alboraia. Té 690 m de longitud i uns 30 m d'amplada i està composta per arena daurada i grava. No té equip de salvament ni senyalització.
En aquesta platja es troba l'Ermita dels Peixets, a l'entorn de la qual se celebra una de les festes més importants i característiques d'Alboraia, la festa del Miracle dels Peixets.

## Vegeu també

* Platja de la Patacona
* Platja de Port Saplaya Nord
* Platja de Port Saplaya Sud

## Referències

* ↑ «Playa de Els Peixets, Alboraya» (en castellà). [Consulta: 22 setembre 2023].
* ↑ «Els Peixets». [Consulta: 22 setembre 2023].
# Josep Brunet Illa

Josep Brunet Illa fou un empresari i polític català del segle xix, diputat a les Corts Espanyoles durant la restauració borbònica.
Originari de Xerta, fou un dels principals accionistes del Banc de Tortosa. Militant del Partit Conservador el 1880 va substituir en el seu escó al finat Josep Maria Despujol i Dusay, escollit a les eleccions generals espanyoles de 1879. Fou un dels principals suports de Teodor Gonzàlez i Cabanne, de qui n'era un bon amic.

## Referències

* ↑ Fitxa del Congrés dels Diputats
* ↑ Emili Llorente La Fundació del Banc de Tortosa (1881)
# Dolmen de Pavia

El dolmen de Pavia, transformat en Capella de Sâo Dinis, és un monument nacional portugués situat a la vila de Pavia, a Mora, al districte d'Évora. És un dels dòlmens més importants de Portugal: el seu recinte i cambra tenen 4,30 m de diàmetre i 3,30 m d'alçada.
El dolmen fou construït entre el IV i el III mil·lenni ae, i fou transformat en una capella dedicada a sâo Dinis o sâo Dionísio en el segle xvii. La transformació en monument cristià rebé influències del dolmen capella de Sâo Brissos, del municipi de Montemor-o-Novo.
Fou objecte d'excavacions arqueològiques durant el segle xx, realitzades per Vergílio Correia, a l'abril de 1914. El treball efectuat està publicat en el llibre El neolític de Pavia, editat el 1921.
Està classificat com a Monument nacional per l'Institut Portugués de Patrimoni Arquitectònic des del 1910.

## Referències

* ↑ Cf. http://www.igespar.pt/pt/patrimonio/pesquisa/geral/patrimonioimovel/detail/70422 Instituto Português do Património Arquitectónico. (consultada em 14 de Março de 2010)
# Nechaui

Els nechaui eren una tribu d'amerindis dels Estats Units de Texas oriental. El seu nom pot ser derivat de nachawi, paraula caddo per designar la taronja osage.

## Història

Els nechaui formaven part de la branca oriental de la federació hasinai dins la Confederació Caddo. A finals del segle xvii i principis del xviii, el seu principal poble es trobava al riu Neches, en l'actual comtat de Cherokee (Texas).
A finals del segle xvii l'explorador espanyol Francisco Casañas de Jesús María va trobar la tribu i va escriure, "Cap al nord, on limita la tribu Necha abans esmentada, que és anomenada Nacachau." Els nechaui eren assentats vora les tribus nacono i neche. En 1716, un altre explorador espanyol, Domingo Ramón va escriure que els frares franciscans van establir una missió per a convertir als nechaui i altres tribus veïnes hasinai.
En última instància, s'assimilaren a altres tribus hasinai en el segle xviii, i actualment estan registrats com a membres de la tribu reconeguda federalment Nació Caddo d'Oklahoma.

## Sinonímia

La tribu també és coneguda com els nechavi.

## Notes

* ↑ Sturtevant, 617
* 1 2 3 Nechaui Indians. Handbook of Texas Online. (retrieved 9 Sept 2009)
* 1 2 The Nacachau, Nechaui and Nacono Tribes. Arxivat 2013-03-14 a Wayback Machine. Access Genealogy. (retrieved 9 Sept 2009)
* ↑ Bolton, 34
* ↑ Sturtevant, 629

## Referències

* Bolton, Herbet E. The Hasinais: Southern Caddoans As Seen by the Earliest Europeans. Norman: University of Oklahoma Press, 2002. ISBN 978-0-8061-3441-3.
* Sturtevant, William C., general editor and Raymond D. Fogelson, volume editor. Handbook of North American Indians: Southeast. Volume 14. Washington DC: Smithsonian Institution, 2004. ISBN 0-16-072300-0.

## Enllaços externs

* Nechaui Indians, del Handbook of Texas Online
# FCN

FCN té els següents significats:
* Federació Catalana de Natació, màxima institució reguladora de la natació a Catalunya
* Frente de Convergencia Nacional, partit polític de Guatemala
* Federal Convention of Namibia, partit polític històric de Namíbia
* Football Club de Nantes, club de futbol de la ciutat de Nantes (França)
* 1. Fußball-Club Nürnberg, club de futbol de la ciutat de Nuremberg (Alemanya)
* FC Nordsjælland, club de futbol de la ciutat de Farum (Dinamarca)
# Reggello

Reggello és un comune (municipi) de la ciutat metropolitana de Florència, a la regió italiana de la Toscana, situat uns 25 km al sud-est de Florència. L'1 de gener de 2018 tenia 16.543 habitants.
El municipi limita amb els municipis següents: Castel San Niccolò, Castelfranco Piandiscò, Figline e Incisa Valdarno, Montemignaio, Pelago i Rignano sull'Arno.

## Llocs d'interès

* Abadia de Vallombrosa, situada al bosc de Vallombrosa, a uns 10 km del centre de la població.
* Castell de Sammezzano, a prop de Leccio. És un palazzo d'estil arquitectònic neo-morisc.

## Referències

* ↑ «Resident population on 1st January 2018» (en anglès). ISTAT. [Consulta: 26 febrer 2019].

## Enllaços externs

* Reggello - Lloc web oficial (italià)
# Gordana Kuić

Gordana Kuić (serbi: Гордана Куић) (Belgrad, 29 d'agost de 1942 - Belgrad, 13 de gener de 2023) fou una novel·lista sèrbia. Guanyà nombrosos premis literaris a l'antiga Iugoslàvia. Les seves obres foren inspirades principalment per la seva mare Blanki Levi i les seves tietes, descendents de jueus sefardites als Balcans. Kuić es donà a conèixer amb la seva primera novel·la Miris kiše na Balkanu, un èxit inesperat publicat inicialment per la comunitat jueva a Belgrad el 1986.

## Bibliografia
### Novel·les

* L'Olor de la Pluja als Balcans (Miris kiše na Balkanu)
* La Flor de Tell als Balcans (Cvat lipe na Balkanu)
* Crepuscle als Balcans (Smiraj dana na Balkanu)
* Fantasmes sobre els Balcans (Duhovi nad Balkanom)
* La Llegenda de la Luna Levi (Legenda o Luni Levi)
* El Conte de Fades de Benjamí Baruh (Bajka o Benjaminu Baruhu)
* La Balada de Bohoreta (Balada o Bohoreti)

### Altres obres

* Restes (Preostale priče) — històries
* A l'Altra Banda de la Nit (S druge strane noći) - històries

## Referències

* ↑ Style: Miris kiše na Balkanu Arxivat 2015-04-15 a Wayback Machine. (11 de maig de 2009)
* ↑ Preminula književnica Gordana Kuić (croat)
* ↑ GordanaKuic.com: Biografia Oficial (anglès)
* ↑ GordanaKuic.com: Història de la meva escriptura

## Enllaços externs

* Pàgina web oficial
# Phyllostachys heteroclada

El bambú Phyllostachys heteroclada, o Phyllostachys assanica, o Phyllostachys bawa, Phyllostachys manii o Phyllostachys decora és originari del Tibet. És dels pocs bambús que sobreviuen en terrenys amb drenatge deficient.
# Josef Schreiner

Josef Schreiner (segle XX) va ser un esquiador de fons alemany que va competir durant la dècada de 1930. En el seu palmarès destaca una medalla de plata al Campionat del Món d'esquí nòrdic de 1934 i un campionat nacional.

## Referències

* ↑ Resultats al Campionat del món d'esquí nòrdic (alemany)
* ↑ Skilanglauf - Deutscher Meister (alemany)
# Dialèctica de frustració

La dialèctica de la frustració és un concepte utilitzat en psicoanàlisi en el marc del Complex d'Èdip, que defineix la relació entre mare i fill davant la manca de l'objecte de desig.
En el primer temps del complex edípic freudià es diu que el nen es troba en l'ordre real. Se’n diu ordre del real a la posició davant tot allò que encara el llenguatge no ha definit. Allò real és tot allò que és, sense ser descrit. Un cop descrit a través de la paraula allò real es converteix en realitat, subjectiva i amb significat per al subjecte.
En l'ordre del real es dona el triangle imaginari, segons Lacan, en el que es troba la triada nen, mare i fal·lus o objecte de desig. Aquest triangle es retroalimenta en una relació de necessitat i satisfacció on la mare cobreix de manera immediata les necessitats del nen convertint aquestes en satisfaccions. Aquesta atenció de la mare sobre les necessitats del fill amb què s'identifica, disposa el nen com a objecte simbòlic de la mare. Es podria dir que el nen satisfà les necessitats de la mare, ja que és en ella on s'obren les necessitats de gana, set, calor, etc. del nen. Així l'objecte satisfaria una mancança de la mare: el fal·lus.
Tot i que el nen està immers en el món del llenguatge, fa la seva primera aproximació a aquest camp a través del que Lacan anomena la dialèctica de la frustració. Què vol el fill que no pot aconseguir de manera tan immediata per cobrir una necessitat? El pit matern. Així doncs, aquesta dialèctica s'esdevé entre mare i fill quan el nen, a través del registre de crida, no cobreix una necessitat que tampoc pot cobrir autònomament i de la qual depèn totalment de la mare. Quan busca el pit de la mare no sempre hi és, de manera que aquesta falta de l'objecte real converteix la mare en agent de frustració i, conseqüentment, la seva relació en una dialèctica de frustració. Que el nen tingui la necessitat del pit matern ara depèn de la decisió de la mare que aquesta sigui coberta i en la seva absència, apareix la frustració.

## Referències

* ↑ Jordi Serret Taixà Psicologia Barcelona http://www.jserret.com Arxivat 2019-01-24 a Wayback Machine.
* ↑ Lacan, Jaques. Seminario IV. La relación de objeto. Buenos Aires:Editorial Paidos

## Bibliografia

* Lacan, Jaques. Seminario IV. La relación de objeto. Buenos Aires:Editorial Paidos
# Estadi Olímpic de la Pontaise

L'Estadi Olímpic de la Pontaise o Stade Olympique de la Pontaise és un estadi de futbol de la ciutat de Lausana, Vaud, a Suïssa.
Va ser inaugurat l'any 1904 i posteriorment remodelat el 1954. Va ser seu de la Copa del Món de Futbol de 1954.
Fou durant molts anys la seu del FC Lausanne-Sport (1954–2020) i des del 2020 hi juga els seus partits com a local el FC Stade Lausanne Ouchy. A més de futbol, és l'escenari de la competició atlètica Diamond League.
Als anys 1950 la seva capacitat era de 50.000 espectadors, però des del 1993 s'ha reduït a 15.850.

## Referències

* ↑ «Stade Olympique de la Pontaise». lausanne-sports.ch. [Consulta: 26 juny 2008].
* ↑ «World Cup 1954». rsssf.com. [Consulta: 1r febrer 2022].
* ↑ «Premier match du Lausanne-Sport attendu en novembre à la Tuilière» (en francès suís). RTN, Radio Télévision Neuchâtel. [Consulta: 7 agost 2020].
* ↑ «Football: SLO jouera la saison prochaine à la Pontaise» (en francès suís). lfm.ch. [Consulta: 7 agost 2020].
# Richard Russo

Richard Russo (nascut el 1949) és un escriptor estatunidenc i professor universitari, guanyador del Premi Pulitzer d'Obres de Ficció 2002. Algunes de les seves novel·les han estat adaptades al cinema pel seu èxit i traduïdes a diversos idiomes.

## Obres més destacades

* 1986 Mohawk
* 1988 The Risk Pool
* 1993 Nobody's Fool - protagonitzada al cinema per Paul Newman
* 1997 Straight Man
* 2001 Empire Falls
* 2002 The Whore's Child and Other Stories
* 2007 Bridge of Sighs
* 2009 That Old Cape Magic